Source: http://docplayer.fi/1928776-Vaikeasti-tyollistyvat-helsinkilaiset.html
Timestamp: 2018-01-17 20:38:25+00:00
Document Index: 2747180

Matched Legal Cases: ['KKO ', 'KKO ', 'kko ', 'kko ', 'kko ', 'kko ', 'kko ', 'kko ', 'KKO ', 'KKO ']

VAIKEASTI TYÖLLISTYVÄT HELSINKILÄISET - PDF
Download "VAIKEASTI TYÖLLISTYVÄT HELSINKILÄISET"
1 JAAKKO HARKKO & TUULA LEHIKOINEN & MIKA ALA-KAUHALUOMA VAIKEASTI TYÖLLISTYVÄT HELSINKILÄISET Rekisteritutkimus kunnan osarahoittamaa työmarkkinatukea saaneista helsinkiläisistä työttömistä 4 TUTKIMUKSIA 2012
2 TIEDUSTELUT FÖRFÄGNINGAR INQUIRIES Kuntoutussäätiö: Mika Ala-Kauhaluoma, p. - tel Helsingin kaupungin henkilöstökeskus: Eija Hanni, p. - tel Helsingin kaupungin tietokeskus: Timo Cantell, p. - tel JULKAISIJA UTGIVARE PUBLISHER Helsingin kaupungin tietokeskus Helsingfors stads faktacentral City of Helsinki Urban Facts OSOITE ADRESS ADDRESS PL 5500, Helsingin kaupunki (Siltasaarenkatu A) PB 5500, Helsingfors stad (Broholmsgatan A) P.O.Box 5500, FI City of Helsinki Finland (Siltasaarenkatu A) PUHELIN TELEFON TELEPHONE INTERNET TILAUKSET, JAKELU BESTÄLLNINGAR, DISTRIBUTION ORDERS, DISTRIBUTION p. tel KÄTEISMYYNTI DIREKTFÖRSÄLJNING DIRECT SALES Tietokeskuksen kirjasto Siltasaarenkatu A, p Faktacentralens bibliotek Broholmsgatan A, tel City of Helsinki Urban Facts Library Siltasaarenkatu A, tel
3 VAIKEASTI TYÖLLISTYVÄT HELSINKILÄISET Rekisteritutkimus kunnan osarahoittamaa työmarkkinatukea saaneista helsinkiläisistä työttömistä Jaakko Harkko, Tuula Lehikoinen, Mika Ala-Kauhaluoma Yhteistyössä Tutkimuksia Undersökningar Research Series 2012:4
4 KÄÄNNÖKSET ÖVERSÄTTNING TRANSLATIONS Delingua Oy KUVIOT FIGURER GRAPHS Pirjo Lindfors TAITTO OMBRYTTNING GENERAL LAYOUT Taittotalo PrintOne KANSI PÄRM COVER Tarja Sundström-Alku Kansikuva / Pärmäbild / Covet picture Helsingin kaupungin aineistopankki, Mika Lappalainen PAINO TRYCKERI PRINT Edita Prima Oy, Helsinki 2012 PAINETTU ISSN X ISBN VERKOSSA ISSN ISBN
5 sisällys Esipuhe... 5 Förord... 6 Foreword Johdanto Vaikeasti työllistyvät ja työllistymisen vaikeus Tutkimuksen tavoitteet Raportin rakenne Aineisto ja menetelmät Aineisto Menetelmät Tulokset Keitä ovat vaikeasti työllistyvät helsinkiläiset? Työmarkkinahistoria Työttömyyden pitkittyminen Työmarkkina-asema vuonna Työ- ja elinkeinohallinnon toimenpiteet Osatyökykyisyys, kuntoutus ja työvoiman ulkopuolisuus Osatyökykyisyys Työvoiman ulkopuolisuus ja kuntoutus Toimeentulo Johtopäätökset ja ehdotukset toimintojen kehittämiseksi Vaikeasti työllistyvien tyypittely Johtopäätöksiä Työllistämistoimien kehittäminen Työllistämistoiminnan kehittämissuuntia Avoimille työmarkkinoille suuntaavat toimenpiteet Välityömarkkinoille suuntaavat toimenpiteet Kuntouttavat toimenpiteet: työkyvyttömyyden ehkäiseminen ja sosiaalisen osallisuuden edistäminen Tiivistelmä Sammandrag Abstract Lähteet Liitetaulukot VAIKEASTI TYÖLLISTYVÄT HELSINKILÄISET 3
6 4 VAIKEASTI TYÖLLISTYVÄT HELSINKILÄISET
7 Esipuhe Tutkimuksessa tarkastellaan vaikeasti työllistyvien helsinkiläisten tilannetta. Tilannekuvan saaminen on tärkeää tunteaksemme ilmiötä nykyistä paremmin ja voidaksemme tehostaa ja kohdentaa palveluja tälle asiakasryhmälle. Työmarkkinatukilain uudistuksen myötä vuonna 2006 muutettiin kuntien ja valtion välistä jakoa työmarkkinatuen rahoituksesta siten, että kunnat maksavat yli 500 päivää työmarkkinatukea saavien tuesta puolet, jos tuen saaja ei osallistu aktiivitoimiin. Uudistuksen myötä kunnille aiheutuvia menoja kompensoidaan niin, että valtio maksaa toimeentulotuen perusosasta puolet. Uudistuksen tavoitteena oli saada kunnat aktivoimaan vaikeasti työllistyvien ryhmää. Aktiivitoimenpiteiden tarjoaminen on tärkeää sekä yhteiskunnalle että yksilölle. Yhteiskunta saa työvoimaa, henkilö työtä ja sitä kautta mahdollisuuden toimeentuloon ja elämänsisältöä. Kunta säästää työmarkkinatuen kuntaosuuden. Tutkimuksessa käytetään neljän eri viranomaisen rekisteriaineistoja, joiden avulla kartoitetaan kuvaa vaikeasti työllistyvien henkilöiden elämäntilanteista. Kyse on niin sanotusta kokonaisaineistosta, eli mukaan on otettu kaikki tutkimuksen aineiston keruuhetkellä Helsingissä olleet vaikeasti työllistyvät henkilöt, kaikkiaan yli 5200 henkilöä. Vastaavaa tutkimusta ei ole Helsingissä aiemmin tehty. Tutkimusraportin loppuun on liitetty taulukko-osio keskeisistä tilastollisista taustatekijöistä. Tutkimuksen taustalla on Helsingin kaupungin henkilöstökeskuksen työllisyydenhoidon kehittämisohjelma vuosille Kehittämisohjelman yksi määritellyistä painopisteryhmistä on vaikeasti työllistyvät. Tutkimushankkeen hankinta valmisteltiin henkilöstökeskuksessa ja tutkimuksen toteutti Kuntoutussäätiön tutkimuksen ammattilaiset. Helsingissä marraskuussa 2012 Timo Cantell tutkimuspäällikkö Helsingin kaupungin tietokeskus Eija Hanni osastopäällikkö henkilöstövoimavaraosasto Helsingin kaupungin henkilöstökeskus VAIKEASTI TYÖLLISTYVÄT HELSINKILÄISET 5
8 Förord I undersökningen studeras situationen hos svårsysselsatta Helsingforsbor. Det är viktigt att vi får en lägesbild för att vi ska känna till situationen bättre och för att vi ska kunna effektivisera och inrikta tjänster till denna kundgrupp. Genom reformen av lagen om arbetsmarknadsstöd år 2006 ändrades uppdelningen av arbetsmarknadsstödets finansiering mellan kommunerna och staten så att kommunerna betalar hälften av stödet för personer som får arbetsmarknadsstöd i över 500 dagar om stödmottagaren inte deltar i aktiva åtgärder. I och med reformen kompenseras de utgifter som orsakas kommunerna så att staten betalar hälften av utkomststödets grunddel. Målet med reformen var att få kommunerna att aktivera gruppen svårsysselsatta personer. Att erbjuda aktiva åtgärder är viktigt för både samhället och individen. Samhället får arbetskraft, personen får arbete och därigenom livsinnehåll och en möjlighet till utkomst. Kommunen sparar kommunandelen av arbetsmarknadsstödet. I undersökningen används registermaterial hos fyra olika myndigheter. Med hjälp av materialet kartläggs livssituationerna hos de svårsysselsatta personerna. Det handlar om ett s.k. totalmaterial, vilket innebär att man har tagit med alla svårsysselsatta personer i Helsingfors vid tidpunkten för informationsinsamlingen för undersökningen, sammanlagt över personer. En motsvarande undersökning har inte genomförts tidigare i Helsingfors. I slutet av forskningsrapporten bifogas en tabelldel om de centrala statistiska bakgrundsfaktorerna. Bakom undersökningen ligger Helsingfors stads personalcentrals utvecklingsprogram för skötsel av sysselsättningen för åren En av de definierade fokusgrupperna för utvecklingsprogrammet är svårsysselsatta personer. Anskaffningen av forskningsprojektet förbereddes i personalcentralen och undersökningen genomfördes av yrkesmänniskor inom forskning vid Stiftelsen för Rehabilitering. Helsingfors i november 2012 Timo Cantell forskningschef Helsingfors stads informationscentral Eija Hanni avdelningschef personalresursavdelningen Helsingfors stads personalcentral 6 VAIKEASTI TYÖLLISTYVÄT HELSINKILÄISET
9 Foreword This study examines the situation of the structurally unemployed in Helsinki. Analysing the current situation is an important step towards a better understanding of the phenomenon, which will allow us to develop more effective and more appropriately targeted services for this customer segment. Amendments to the Finnish Labour Market Support Act in 2006 brought changes to the funding of labour market support by municipalities and the state. Under the new system, municipalities pay half of the labour market support for people who receive it for a period of over 500 days and do not participate in active labour market measures. The expenses incurred by municipalities as a result of this change are compensated by having the state pay half of the basic amount of income support. The aim of the legislative amendment was to encourage municipalities to activate the structurally employed. Providing active labour market measures is important for both society and the individual. The benefit to society comes in the form of a larger labour force, while the individual benefits by becoming employed and having the opportunity to earn an income live a fuller life. The municipality also benefits by saving the cost of the municipal share of labour market support. This study uses official register data from four different authorities to analyse the life circumstances of the structurally unemployed. The study is based on the full statistical population of all structurally employed persons in Helsinki at the time of collecting the data, over 5,200 people in total. This study is the first of its kind in Helsinki. A series of tables and charts containing statistics for the main underlying factors has been appended to the report. The study is part of the City of Helsinki Personnel Centre s employment management development programme The structurally unemployed are one of the stated focal groups of the development programme. The procurement of the research project was prepared by the Personnel Centre and the study was carried out by researchers at the Rehabilitation Foundation. Helsinki, November 2012 Timo Cantell Research Director City of Helsinki Urban Facts Department Eija Hanni Division Manager Human Resources Division City of Helsinki Personnel Centre VAIKEASTI TYÖLLISTYVÄT HELSINKILÄISET 7
10 8 VAIKEASTI TYÖLLISTYVÄT HELSINKILÄISET
11 1 Johdanto Työmarkkinatukea maksetaan työnhakijalle, joka ei ole ollut vakiintuneesti työmarkkinoilla tai on saanut työttömyyspäivärahaa enimmäisajan (työttömyysturvalaki). Työttömällä työnhakijalla tarkoitetaan vuotiasta työnhakijaa, joka on työkykyinen, työmarkkinoiden käytettävissä ja työtön. Työmarkkinatuki on tarveharkintainen ja tuen suuruuteen vaikuttivat tutkimusajankohtana työttömän omien tulojen lisäksi puolison sekä eräissä tapauksissa vanhempien tulot. Työmarkkinatuen katsotaan kuuluvan perustoimeentulon turvaan (Moisio ym. 2011). Tutkimuksen kohderyhmänä on kunnan osarahoittamaa työmarkkinatukea saavat helsinkiläiset, joita kutsutaan myös vaikeasti työllistyviksi (laki julkisista työvoimapalveluista). Tässä raportissa termejä käytetään samaa merkitsevinä eli niillä viitataan samaan työttömien ryhmään. Termin käyttö lainsäädäntötekstissä viittaa siihen, että vaikeasti työllistyvät ovat työttömien erityisryhmä. Kunta rahoittaa osan vaikeasti työllistyvien työmarkkinatuesta työttömyysturvalain (2002/1290, 14 luku 3 a ) mukaisesti: Työmarkkinatuki ja siihen liittyvä lapsikorotus rahoitetaan valtion varoista sen maksukauden loppuun, jonka aikana henkilölle on tullut maksetuksi työttömyytensä perusteella työmarkkinatukea yhteensä 500 päivältä. Sen jälkeiseltä työttömyysajalta työttömän työnhakijan toimeentulon turvaamiseksi maksettu työmarkkinatuki ja siihen liittyvä lapsikorotus rahoitetaan puoliksi valtion ja työmarkkinatuen saajan kotikunnan varoista. Työmarkkinatuen 500 maksupäivän laskeminen alkaa uudelleen alusta sen jälkeen, kun henkilö on tullut työssäoloehdon ja työttömyyspäivärahan enimmäisajan täyttymisen jälkeen uudelleen oikeutetuksi työmarkkinatukeen. [ ] Työllistymistä edistävien palvelujen ajalta maksettu työmarkkinatuki ja siihen liittyvä lapsikorotus [ ] rahoitetaan kuitenkin aina valtion varoista, eikä niiden ajalta maksettua työmarkkinatukea lasketa mukaan työmarkkinatuen 500 maksupäivään. Vuoden 2006 työmarkkinatuen aktivointiuudistuksen yksi painopiste oli kuntien saaminen aktiivisemmin mukaan pitkäaikaistyöttömien työllistämiseen ja aktivointiin. Keskeinen uudistus oli työmarkkinatuen lakkauttaminen ilman määräaikaa, jos pitkään työttömänä ollut henkilö ilman syytä kieltäytyy, eroaa tai joutuu omasta syystään erotetuksi työstä tai työvoimapoliittisesta toimenpiteestä. Toinen keskeinen uudistus koski pitkäaikaistyöttömien työmarkkinatuen rahoitusta. Uudistuksen jälkeen yli 500 päivää työmarkkinatukea saaneiden passiivisen työttömyysajan tuen rahoittavat valtio ja kunta puoliksi. Lisäksi työvoimatoimistoissa tuli ottaa käyttöön aikaisempaa tarkempi profilointi. Käytännössä uudistusten tarkoitus oli lisätä ja kannustaa kuntien aktiivisempaa panosta pitkäaikaistyöttömyyden hoidossa. Työmarkkinatuelta putoamisen jälkeen pitkäaikaistyöttömät olisivat entistä suuremmassa määrin toimeentulotuen asiakkaita, samoin jaettu rahoitusvastuu lisäisi kuntien menoja. (Keskitalo 2012.) VAIKEASTI TYÖLLISTYVÄT HELSINKILÄISET 9
12 Vuoden 2006 työmarkkinatukiuudistuksen arviointitutkimuksessa haastateltiin työvoimatoimistojen ja kuntien sosiaalitoimen edustajia. Hyvänä puolena nähtiin se, että kunnat on velvoitettu uudistuksen myötä ottamaan osaa pitkäaikaistyöttömyyden hoitoon. Muilta osin työmarkkinatukiuudistuksesta ei koettu olleen paljoa hyötyä. Tutkijat arvioivat, että oli pitkälti kunnasta kiinni, löytyikö tahtoa luoda toimivia yhteistyömalleja ja panostaa pitkäaikaistyöttömien aktivointiin. Kaikissa tutkimuskaupungeissa pitkäaikaistyöttömyyteen oli pyritty löytämään ratkaisuja, mutta eroja kaupunkien välillä oli esimerkiksi siinä, millaisia toimenpiteitä työttömille tarjottiin ja kuinka paljon kaupungilla oli tarjota kuntouttavan työtoiminnan paikkoja. Lisäksi eroja oli siinä, miten usein pitkäaikaistyöttömiä tavattiin. Tutkijat arvioivat, että uudistukseen sisällytetystä rahoitusvastuun jakamisesta oli ollut hyötyä. Kunnat ovat ainakin jossain määrin aktivoituneet yrittäessään vähentää passiivisella työmarkkinatuella olevien määrää. (Hämäläinen ym ) Määrittely vaikeasti työllistyväksi jatkuu siihen asti, kun henkilö täyttää työssäoloehdon. Tämän jälkeen henkilö voi palata uudelleen vaikeasti työllistyväksi vasta uuden täyden peruspäivärahakauden ja valtion rahoittaman 500 työmarkkinatukipäivän jälkeen. Peruspäivärahaan on oikeus työttömällä työnhakijalla, joka on ollut 28 edellisen kuukauden aikana vähintään noin kahdeksan kuukautta palkkatyössä. Yrittäjien työssäoloehto on 18 kuukautta. Päätoiminen opiskelu, sairaus- tai äitiyslomat ja asevelvollisuus pidentävät peruspäivärahaan oikeuttavaa tarkastelujaksoa. Tavanomaisen avoimilla työmarkkinoilla tapahtuvan palkkatyön lisäksi palkkatuettu työ kerryttää ehdon täyttymiseen vaadittavia työssäolopäiviä. Työssäoloehtoon voidaan lukea puolet palkkatuen tai työllistämistuen perusteella laaditun työsuhteen työssäoloajasta. Työllistymistä edistävät palvelut ovat tapa katkaista määräajaksi työttömän henkilön kunnan osarahoitus. Työllistämistä edistävillä palveluilla tarkoitetaan opiskelua (työvoimapoliittista aikuiskoulutusta tai tarkemmin laissa säädettyä omaehtoista opiskelua) tai työllistämistoimenpiteisiin osallistumista (työkokeilua, työelämävalmennusta, työharjoittelua, työ- ja koulutuskokeilua sekä kuntouttavaa työtoimintaa). 1.1 Vaikeasti työllistyvät ja työllistymisen vaikeus Työmarkkinat eivät tarjoa vakaata työuraa kaikille työvoimaan kuuluville. Vaikeasti työllistyvät ovat keskimäärin muita työttömiä vanhempia ja heikosti koulutettuja. Lisäksi pitkäaikaissairastavuuden ja vajaakuntoisuuden on todettu olevan väestötasoa yleisempää. Avoimien työmarkkinoiden ulkopuolelle jääneillä on kohonnut riski jäädä pysyvästi työmarkkinoiden marginaaliin ja ulkopuolelle ja sen kautta pysyvään tuloköyhyyteen muun muassa sosiaalisten ongelmien, sairauden tai vajaakuntoisuuden vuoksi. Työttömyys ja pitkäaikaistyöttömyys ilmiöinä vaihtelevat sekä ajallisesti että alueellisesti. Työttömistä keskimääräistä useampi on vaikeasti työllistyvä niillä alueilla, joissa yleinen työttömyyden taso on korkea (Aho & Koponen 2008; Terävä ym. 2011). Yhden erityispiirteen muodostaa se, että Helsingissä on Suomen mittakaavassa erityisen paljon työmahdollisuuksia. Kuitenkin myös Helsingin sisällä työttömyys on kasautunut tietyille asuinalueille (esim. Salorinne 2012). Työttömyyden alueelliseen 10 VAIKEASTI TYÖLLISTYVÄT HELSINKILÄISET
13 kasautumiseen liittyy sosiokulttuurillisia tekijöitä, jotka vaikuttavat työttömien työnhakijoiden myöhempään työmarkkinauraan. Helsingissä alueellinen työttömyystaso on yhteydessä sekä yksilötason työllistymiseen että työllistyvien henkilöiden myöhempään tulotasoon (Kauppinen ym. 2010). Vaikka pitkäaikaistyöttömiä on Suomessa kansainvälisessä vertailussa suhteellisen vähän, on suomalainen työttömyys usein pitkäkestoista. Pitkään kestänyt työttömyys vaikeuttaa osaltaan myös ammattitaidon ylläpitämistä ja uuden ammattitiedon oppimista, mikä puolestaan edelleen vaikeuttaa työttömän työllistymistä. Olennaista työttömyyden ja syrjäytymisen kytköksessä on työttömyyden kesto. Kyse on niin sanotusta hystereesi-ilmiöstä, jossa pitkittynyt työttömyys ja syrjäytyminen ikään kuin ruokkivat toinen toistaan; laman tai taantuman aikana työttömäksi jääneillä ei ole uuden nousukauden aikana mahdollista työllistyä aikaisempaa työsuhdetta vastaavilla edellytyksillä (Sihto 1994; Mannila 1993). Osa pitkään työttömänä olleista palaa työhön. Kolme vuotta tai pidempään työttömänä olleista yli puolella työttömyyskausi päättyi työllisyyteen, tosin mahdollisesti vasta pitkän ajan jälkeen (Aho & Koponen 2008). Melko suuri osa työmarkkinatoimenpiteistä kohdistuu suhteellisen pieneen pitkään työttömänä olleiden joukkoon. Vaikeasti työllistyville suunnataan työelämävalmiuksia kehittäviä palveluita useammin kuin muille työnhakijoille ja palkkatukitoimenpiteet kohdistuvat muita useammin kolmannelle sektorille. Toimenpiteillä tavoitellaan työllistymisen lisäksi toimintakyvyn ylläpitämistä. Vaikeasti työllistyville kohdennettujen toimenpiteiden työllistymistulokset ovat vaatimattomia sekä niillä, jotka ovat saaneet runsaasti palveluita että niillä, jotka ovat osallistuneet työllistymisen kannalta tehokkaimmaksi todettuun palkkatukitoimenpiteeseen (Aho & Mäkiaho 2012; Terävä ym. 2011). Toimenpiteiden tuloksellista kohdentamista on pidetty tärkeänä työttömien aktivoinnista käydyssä keskustelussa. Aktivoinnin on todettu onnistuvan harvoin henkilöillä, joiden työnhakuun liittyvät rajoitteet ovat niin suuria, että sanktiointi ei aiheuta haluttua muutosta työmarkkinakäyttäytymisessä (Ala-Kauhaluoma ym. 2004; Hämäläinen ym. 2009). Työvoimapoliittisiin toimenpiteisiin ohjautuu muita enemmän helpommin työllistyviä (Aho & Mäkiaho 2012). Työkyky on yksi toimenpiteiden kohdentamiseen vaikuttava tekijä. Holmin ym. (2006) tutkimuksen mukaan tukityöhön tai työharjoitteluun osallistuneilla, yli vuoden työttöminä olleilla oli huomattavasti korkeampi itse ilmoitettu työkyky kuin kyseisiin toimenpiteisiin osallistumattomilla. Työttömyys ja sen pitkittyminen ovat lukuisten tutkimusten mukaan yhteydessä toisaalta työnhakijoiden heikentyneeseen terveyteen tai toimintakykyyn sekä toisaalta palvelujärjestelmän kyvyttömyyteen huomioida kyseisiä työllistymistä vaikeuttavia tekijöitä. Työttömyys on yhteydessä sekä alentuneeseen fyysiseen että psyykkiseen hyvinvointiin (McKee-Ryan ym. 2005). Työn menettäminen altistaa mielenterveyden ongelmille ja työllistyminen päinvastoin on yhteydessä mielenterveyden kohenemiseen. Mielenterveysongelmat myös pienentävät työllistymisen todennäköisyyttä. Työttömyyteen liittyvät mielenterveysongelmat eivät jakaudu tasaisesti väestössä: ongelmat ovat muita yleisempiä miehillä, sinikaulustyöntekijöillä sekä niillä, joilla työttömyys on pitkittynyt. Työttömyyden pitkittyessä mielenterveysongelmat lisääntyvät etenkin ensimmäisen työttömyysvuoden aikana. (Paul & Moser 2009.) Diagnosoitujen mielenterveysongelmien lisäksi pitkään työttömänä olleilla ilmenee runsaasti piileviä toimintakyvyn rajoitteita. Karjalainen ja Kerätär (2010) toteavat pitkään työttöminä VAIKEASTI TYÖLLISTYVÄT HELSINKILÄISET 11
14 olleiden toimintakykyrajoitteiden liittyvän usein mielenterveyteen; tyypillisesti oireet ovat passivoivia ja sosiaalisesta toiminnasta vetäytymistä aiheuttavia. Näitä ongelmia ei pitkien työttömyysjaksojen aikana tunnisteta terveydenhuollossa, sosiaalitoimessa eikä työ- ja elinkeinotoimen palveluissa. Ammatillista kuntoutusta tarkastellut Karjalainen (2011) toteaa, että pitkään työttömänä olleiden kuntoutustarpeen osalta liikutaan ammatillisen ja sosiaalisen kuntoutuksen välimaastossa. Pitkään työttömänä olleilla ongelmat saattavat liittyä niin toimeentuloon, terveyteen kuin sosiaaliseen selviytymiseen. Kuntoutujat ovat eri järjestelmien välissä: kuntoutusjärjestelmä tunnistaa heidät huonosti ja kuntoutusjärjestelmän prosessit eivät tue onnistuneiden kuntoutusväylien syntymistä. Samaan viittaavat myös Kelan kuntoutusta koskevat tutkimukset. Ammatillisen kuntoutuksen päätyttyä työvoimaan kuuluneiden osuudet laskevat verrattuna kuntoutukseen hakeutumisen ajankohtaan. (Lind ym. 2007; Suikkanen ym ) Myös Pulkki (2012) näkee kuntoutusjärjestelmän ongelmaksi eri toimijoiden toiminnan koordinoinnin puutteen: paikallistasolla yksittäisiä kuntoutustoimintoja kehitetään eri hallinnonaloilla yksittäisinä toimintoina. Vaikeasti työllistyvien työmarkkinaura päättyy kuitenkin suhteellisen harvoin työkyvyttömyyseläkkeelle. Ahon ja Koposen (2008) pitkän aikavälin seurannassa työttömyyskaudet päättyivät 12 prosentilla eläkkeelle siirtymiseen tai aineistosta poistumiseen. Pitkään työelämän ulkopuolella olevilla on muuta väestöä huomattavasti alemmat tulot ja korkeampi köyhyysriski. Työttömien enemmistö selviytyy työttömyydestään kohtuullisesti, mutta samalla huono-osaisuus kasaantuu tietylle työttömien osaryhmälle. Pitkään työttömänä olleilla työttömyyden mukanaan tuomat haasteet liittyvät toimeentulon turvaamiseen sekä kysymykseen elämän mielekkyydestä ja merkityksestä. (Kortteinen & Tuomikoski 1998.) Kansainvälisiä aineistoja käyttäneissä tutkimuksissa hyvinvoinnin ja toimintamahdollisuuksien alenemisen on nähty syntyvän juuri työttömyyteen liittyvän pienituloisuuden kautta. Myös uudelleen työllistyminen on osoitettu vaikeammaksi niillä henkilöillä, jotka ovat joutuneet työttömyyden seurauksena suhteellisen köyhyysmääritelmän mukaisesti köyhiksi (Ervasti & Venetoklis 2010; Gallie, Paugam & Jacobs 2003). Tulonsiirtojärjestelmän toiminnalla on oma vaikutuksensa työttömien työmarkkinakäyttäytymiseen. Työmarkkinatukea saavien keskuudessa asumistuen ja toimeentulotuen saanti on hyvin yleistä (Moisio ym. 2011). Heillä ansiotulojen kasvu ei välttämättä lisää käytettävissä olevien tulojen määrää, kun henkilö saa työttömyysturvaetuuksia, asumistukea ja toimeentulotukea. Etuuksien myöntämiseen liittyvillä hallinnollisilla käytännöillä saattaa olla merkitystä työttömän työn vastaanottamiseen liittyvissä päätöksissä. Sosiaalietuuksien maksatukseen tai takaisinperintään liittyvät viiveet saattavat aiheuttaa kotitalouksille vaikeuksia ennustaa tulevaisuuttaan ja varautua taloudellisiin velvoitteisiinsa. (Parpo 2004.) 1.2 Tutkimuksen tavoitteet Tässä raportissa esitetään tuloksia rekisteripohjaisesta poikkileikkaustutkimuksesta, jonka kohteena ovat kunnan osarahoittamaa työmarkkinatukea saavat eli vaikeasti työllistyvät helsinkiläiset. Tutkimushankkeen taustalla on Helsingin kaupungin työllis- 12 VAIKEASTI TYÖLLISTYVÄT HELSINKILÄISET
15 tämistoimikunnan aloite selvittää helsinkiläisten vaikeasti työllistyvien työmarkkinaasemaa rekisteritietojen avulla ja käyttää saatuja tuloksia kaupungin työllisyyspolitiikan kehittämistyön tukena. Tutkimus lisää myös tietoa vaikeasti työllistyvien työttömyysturvan ja toimeentuloturvan suhteesta. Tätä tietoa voidaan hyödyntää etsittäessä kokonaistaloudellisesti edullisinta ratkaisua työllisyydenhoidossa. Tutkimuksen tulosten perusteella laaditaan suosituksia työllistämisen toimenpiteistä. Tutkimuksessa tarkastellaan myös tekijöitä, jotka liittyvät työmarkkinasiirtymiin eli esimerkiksi työttömyyden pitkittymiseen, työllisyyteen, työvoimapoliittisiin toimenpiteisiin osallistumiseen, eläkehakemuksen jättämiseen ja sosiaalitoimen asiakkuuteen. Tutkimuksen tavoitteena on kuvata: Vaikeasti työllistyviä ihmisryhmänä: keitä ovat ne henkilöt, jotka kaikista yhteiskunnan toimista huolimatta ovat pitkittyneesti työttömänä? Vaikeasti työllistyvien työmarkkinahistoriaa: millainen on vaikeasti työllistyvän henkilön työmarkkinahistoria ja minkälaisilla toimenpiteillä työttömyyteen on pyritty vaikuttamaan? Vaikeasti työllistyvien työllistymisen esteitä: mitä työllistymisen esteitä vaikeasti työllistyvillä on (esimerkiksi sairauksiin tai osatyökykyisyyteen liittyen) ja millaisilla toimenpiteillä näihin ongelmiin on pyritty vaikuttamaan? Vaikeasti työllistyvien toimeentulo: kuinka vaikeasti työllistyvät tulevat toimeen taloudellisesti ja miten toimeentulo-ongelmiin liittyvä palvelujärjestelmä on toiminut vaikeasti työllistyvien osalta? 1.3 Raportin rakenne Raportti etenee siten, että luvussa 2 kuvataan tutkimusaineisto ja -menetelmät. Tämän jälkeen siirrytään tarkastelemaan tutkimuksen tuloksia. Luvussa 3 tarkastellaan seuraavista näkökulmista vaikeasti työllistyvien henkilöiden työmarkkina-asemaa ja siihen vaikuttavia tekijöitä. Alaluvussa 3.1 kuvataan tutkimuksen kohdejoukon sosiodemografisia taustatietoja, huono-osaisuuden kasautumista sekä ilmiön ominaispiirteitä pääkaupungin olosuhteissa. Alaluvussa 3.2 kuvataan työmarkkinasiirtymiä sekä vaikeasti työllistyville suunnattuja toimenpiteitä. Osatyökykyisyyttä ja siihen liittyvää palvelujärjestelmää eritellään alaluvussa 3.3. Vaikeasti työllistyvien toimeentuloa käsitellään alaluvussa 3.4. Raportin lopuksi luvussa 4 tehdään tutkimuksen tuloksiin perustuva yhteenveto ja esitetään johtopäätökset sekä suositukset työllistämistoiminnan kehittämiseksi. Luvussa kuvataan kehittämissuosituksia aiheeseen liittyvän keskeisen kirjallisuuden sekä tämän tutkimuksen tulosten pohjalta. Luku sisältää keskustelua mm. palveluiden eriyttämisen ja kohdentamisen mahdollisuuksista sekä yksilöllisten työllistämisja kuntoutuspalvelukokonaisuuksien rakentamisesta. VAIKEASTI TYÖLLISTYVÄT HELSINKILÄISET 13
16 2 Aineisto ja menetelmät 2.1 Aineisto Tutkimuksen kohderyhmän muodostivat helsinkiläiset, jotka saivat kunnan osarahoittamaa työmarkkinatukea lokakuussa Perusjoukko poimittiin Kelan rekisteritietojen avulla. Aineiston perusjoukon koko oli 5267 henkilöä ja aineisto kerättiin koko perusjoukon osalta. Tammikuun loppuun ( ) mennessä kunnasta pois muuttaneita, kuolleita tai muusta syystä perusjoukosta poistuneita oli 23 henkilöä (0,5 %). Aineisto koostuu Helsingin kaupungin sosiaalitoimen, Kelan, Työ- ja elinkeinohallinnon sekä Tilastokeskuksen rekisterien tiedoista: henkilöiden sosiodemografisista taustoista, työllisyys- ja työttömyyshistoriasta, vajaakuntoisuudesta ja pitkäaikaissairastavuudesta sekä toimeentulosta. Henkilön asuinsuurpiirin sisältävistä aluetiedoista koottiin erillinen, sisällöltään suppea tiedosto, joka ei ollut yhdistettävissä muihin tiedostoihin. Aineiston kokoajana toimi Tilastokeskus. Tilastokeskuksen rekistereistä poimittiin seuraavia taustatietoja: syntymävuosi, sukupuoli, koulutus, äidinkieli, vuositietoja pääasiallisesta toiminnasta ajanjaksolta sekä erillinen suppea aluejaottelutiedosto taustamuuttujista. Koulutusmuuttujana käytettiin työ- ja elinkeinohallinnon käyttämää tietoa koulutusasteesta, jota täydennettiin Tilastokeskukselta saadulla tiedolla henkilöiden korkeimmasta suoritetusta tutkinnosta; luvussa 3.1 on kuitenkin käytetty Tilastokeskuksen koulutusmuuttujaa sellaisenaan. Pääasiallisella toiminnalla viitataan henkilön työllisyystilanteeseen vuoden viimeisellä viikolla. Palveluhistoriaa kuvaavat tiedot rajattiin pääosin ajanjaksolle Työnhakuun liittyvinä tietoina olivat työllistämispäätökset ja työvoimakoulutukset, työttömyyden vuosittainen kertymä sekä mahdollinen merkintä vajaakuntoisuudesta. Kelan rekisteristä aineistoon sisällytettiin tietoja etuuksista: asumistuki, työttömyysturva, kuntoutus- ja eläkehakemukset sekä tietoja pitkäaikaissairauksista (erityiskorvattavat lääkkeet). Helsingin kaupungin sosiaalitoimen tiedoista oli mukana sosiaalitoimen ja päihdekuntoutuksen asiakkuustietoja sekä tieto asunnottomuudesta. Monimuuttuja-analyyseissä tutkimushypoteeseja lähestyttiin neljän eri muuttujaryhmän avulla. Muuttujaryhmiä olivat sosiodemografiset taustatiedot, työmarkkinahistoria, osatyökykyisyys ja toimeentulo. Analyyseissa käytettiin tilastollisesti vakioivina taustamuuttujina sosiodemografisten tekijöiden muuttujia ikä, sukupuoli, äidinkieli, koulutusaste, siviilisääty ja tieto alaikäisistä huollettavista lapsista. Työmarkkinahistorian muuttujia olivat rekisteritietomerkintä työssäolosta vuonna 2010, työllisyysvuosien määrä vuosina , työttömyysvuosien osuus koko työmarkkinahistoriasta sekä tieto työllistämistoimenpiteistä ja työvoimakoulutuksista. Osatyökykyisyysmuuttujien ryhmä sisälsi muuttujina tiedot päihdekuntoutuksen asiakkuudesta, tiedon sairauslomalta paluusta työnhakijaksi, pitkäaikaissairauksien esiinty- 14 VAIKEASTI TYÖLLISTYVÄT HELSINKILÄISET
17 vyydestä (erityiskorvattavat lääkkeet), vajaakuntoisuudesta TEM:n asiakasrekisterissä, Kansaneläkelaitokselta haetusta kuntoutuksesta sekä työkyvyttömyyseläkkeen hakemisesta. Toimeentulotiedot muodostuivat veronalaisista tuloista sekä tiedosta sosiaalitoimen tuen saamisesta ja asumistuen saamisesta. Aineiston vahvuutena on mahdollisuus tarkastella työttömyyden ja työmarkkinasiirtymiä tukevien palveluiden kokonaisuutta suhteellisen laaja-alaisesti, kun työhallinnon työmarkkinatoimenpiteitä tarkastellaan yhdessä Kelan ja sosiaalitoimen asiakkuuksien ja kuntouttavien toimenpiteiden kanssa. Tämä tuo hallinnonalakohtaiseen tarkasteluun verrattuna merkittävää lisäinformaatiota. Lisäksi aineiston avulla on mahdollista tutkia toimenpidehistorioiden sekä henkilöiden vajaakuntoisuuden, pitkäaikaissairastavuuden ja taustatekijöiden yhteyksiä sekä arvioida kohderyhmän toimeentuloa. Tutkimusaineiston rajoitteina ovat tyypillisten rekisteriaineistoja koskevien rajoitteiden lisäksi poikkileikkausaineiston rajoitteet dynaamisten ilmiöiden kuvaamisessa. Poikkileikkausaineiston avulla ei ole mahdollista selvittää työttömyyden ja työllisyyden niin sanottua läpivirtausta. Huono-osaisuuden kasautuminen ja syrjäytyminen ovat luonteeltaan ajallisesti kehittyviä sekä prosessinomaisia. 2.2 Menetelmät Tulosluvussa esitetään aineistoon perustuvia jakaumatietoja ja keskilukuja. Keskeisiä heikentyneeseen työmarkkina-asemaan yhteydessä olevia tutkittavia taustatekijöitä (tutkittavia muuttujia) olivat henkilön sosiodemografisten taustatietojen lisäksi henkilöiden toimenpidehistoriat (mukaan lukien työmarkkina- ja kuntoutushistoria sekä asiakkuus Helsingin kaupungin sosiaalitoimen eri yksiköissä), vajaakuntoisuus ja pitkäaikaissairaudet sekä henkilöiden toimeentulo. Lisäksi tunnuslukuja tarkasteltiin suurpiireittäin suppealla ja karkeisiin luokkiin jaotellulla muuttujajoukolla (yksilötietosuojan turvaamiseksi); mukana olivat sukupuolta, ikäryhmiä, asunnottomuutta, koulutusastetta ja äidinkieltä kuvaavat taustamuuttujat. Keskilukuna käytetään mediaania, jollei toisin mainita. Mediaani on lukujoukon keskimmäinen luku, eli puolet joukon luvuista on pienempiä ja puolet suurempia kuin mediaani. Ilmiöihin liittyvien tekijöiden vaikutuksen merkitsevyyksiä tarkasteltiin logistisen regression avulla. Analyysien tulokset esitetään kuvioina. Kuvioissa esitetään ne muuttujat, jotka osoittautuivat analyysissä tilastollisesti merkitseviksi. Analyysissä testataan sosiodemografisten taustamuuttujien osuutta selitettävän muuttujan vaihtelussa. Toiseksi testattiin tutkittavien muuttujien yhteyttä vastemuuttujiin erillisissä malleissa ja sitten tilastollisesti merkitseviksi osoittautuneet muuttujat yhdessä mallissa. Lopuksi kaikki tilastollisesti merkitseviksi osoittautuneet muuttujat testattiin samassa mallissa. Aineistot käsiteltiin ja analysoitiin Stata -ohjelmalla. VAIKEASTI TYÖLLISTYVÄT HELSINKILÄISET 15
18 3 Tulokset 3.1 Keitä ovat vaikeasti työllistyvät helsinkiläiset? Vaikeasti työllistyviä kuvaillaan tässä luvussa eri sosioekonomisten tekijöiden mukaan sekä suhteessa väestöarvoihin. Tarkasteluun sisältyy myös suuralueittainen jaottelu Helsingin sisällä. Aluetarkastelun avulla tuodaan esille keskeisiä alueellisia erityispiirteitä, joilla saattaa olla merkitystä palveluiden kehittämisen suunnittelussa. Taulukko 1. Kunnan osarahoittama työmarkkinatuki vuonna 2010 pääkaupunkiseudun kolmessa kunnassa ja koko maassa (lähde: Kelasto 2012) Saajat Korvatut päivät Maksetut, euroa Kunnan osuus, euroa Espoo Yhteensä Miehet Naiset Helsinki Yhteensä Miehet Naiset Vantaa Yhteensä Miehet Naiset Koko maa Yhteensä Miehet Naiset Taulukossa 1 esitetään vaikeasti työllistyvien määrät, korvausoikeuden piiriin kuuluvat päivät, työmarkkinatuen kokonaiskustannukset sekä kuntien kuntakohtaiset euromääräiset osuudet pääkaupunkiseudun kolmessa kunnassa ja koko maassa. Valtakunnallisesti kuntasektori maksoi vuonna 2010 työmarkkinatukea 144 miljoonaa euroa, mistä Helsingin osuus kyseisenä vuonna oli 17 miljoonaa euroa. Koko maassa oli vuonna 2010 yhteensä vaikeasti työllistyvää, joista Helsingissä asui kahdeksan tuhatta. Osa-rahoitteisesti korvattuja päiviä oli kyseisenä vuonna keskimäärin 159 päivää työtöntä kohden. Keskimäärin yhtä korvattua päivää kohden maksetut etuudet oli- 16 VAIKEASTI TYÖLLISTYVÄT HELSINKILÄISET
19 vat 26 euroa, josta kunta maksoi 13 euroa. Lokakuussa 2010 koko maassa oli yhteensä vaikeasti työllistyvää työtöntä ja osarahoitettuja työttömyyspäiviä oli keskimäärin 20 päivää henkeä kohden (Kelasto 2012). Helsinkiläiset vastasivat (12 %) väestöosuuttaan vastaavaa määrää sekä henkilömääränä että työttömyyspäivinä. Vuonna 2010 vaikeasti työllistyviä oli yhteensä 8137 henkilöä, lokakuussa 5047 henkilöä. Toisin sanoen 62 prosenttia kaikista vuoden 2010 vaikeasti työllistyvistä oli vaikeasti työllistyviä myös lokakuussa. Aktivointitoimien laajuutta kuvaa tieto, että lokakuussa 2010 kaikista 500 päivää tai yli työmarkkinatukea saaneista henkilöistä 25 prosenttia oli kyseisellä hetkellä aktiivitoimenpiteessä eli väliaikaisesti vaikeasti työllistyvien ryhmän ulkopuolella (Kelasto 2012). Viime vuosina on vaikeasti työllistyvien määrä ollut laskusuunnassa Helsingissä. Vaikeasti työllistyvien määrä on laskenut aikavälillä ensin mainitun vuoden 12540:sta viimeksi mainitun 7915:een (Kuvio 1). Vaikeasti työllistyvien määrä on vähentynyt kuudessa vuodessa 37 prosenttia. Miehillä pudotus on ollut suhteellisesti tarkastellen naisia nopeampaa. Kuvio 1. Vaikeasti työllistyvät helsinkiläiset vuosina Lukumäärä sukupuolen mukaan (lähde: Kelasto 2012). Lukumäärä Naiset Miehet Helsingin vaikeasti työllistyvistä työttömistä 57 prosenttia oli miehiä. Koko kaupungin vuotioasta asukkaista 48 prosenttia oli miehiä (Taulukko 2). Vaikeasti työllistyvät olivat keskimäärin vanhempia kuin kunnan väestö: 14 prosenttia heistä oli alle 35-vuotiaita, kun taas 39 prosenttia helsinkiläisistä työikäisistä oli alle 35-vuotiaita. Vaikeasti työllistyvistä yli 50-vuotiaita oli kymmenen prosenttiyksikköä enemmän kuin VAIKEASTI TYÖLLISTYVÄT HELSINKILÄISET 17
20 koko helsinkiläisten työttömien ryhmässä. Helsingissä asuvat vaikeasti työllistyvät olivat keskimäärin muualla Suomessa asuvia vaikeasti työllistyviä vanhempia. Tämä näkyi erityisesti nuorten vaikeasti työllistyvien matalampana osuutena (ks. Kelasto 2012). Taulukko 2. Helsinkiläisten vuotiaiden ja vaikeasti työllistyvien sosiodemografiset tiedot; lukumäärä (N) ja %-osuus. Sukupuoli * Helsinkiläiset v. Vaikeasti työllistyvät N % N (5267) % Mies , ,4 Nainen , ,6 Ikä * , , , , , ,0 Äidinkieli * Suomi , ,2 Ruotsi , ,9 Muu , ,9 Koulutusaste ** Korkeintaan perusaste , ,9 Keskiaste, yo , ,4 Korkea-aste , ,7 Siviilisääty *** Naimaton , ,4 Avio- / avoliitto , ,4 Eronnut / leski , ,2 Kotitaloudessa alaikäisiä lapsia *** , ,4 Vailla vakinaista asuntoa *** , ,2 * Helsingin vuotias väestö Lähde: Aluesarjat (2012) ** Helsingin vuotias väestö 2010 Lähde: Aluesarjat (2012) *** Helsingin vuotias väestö Lähde: HKT (2011a) Vaikeasti työllistyvistä 41 prosentilla oli korkeintaan perusasteen tutkinto suoritettuna, helsinkiläisistä vuotiaista vastaavasti 28 prosentilla. Keskiasteen tai ylioppilastutkinnon suorittaneita oli vaikeasti työllistyvistä 38 prosenttia, ja vähintään alimman korkea-asteen suorittaneita oli 21 prosenttia tutkimuksen kohderyhmästä. Eronneiden tai leskien osuus kohderyhmästä oli peräti 33 prosenttia, helsinkiläisistä vuotiaista vastaavasti 14 prosenttia. Avo- tai avioliitossa olevia oli vaikeasti työllistyvistä 28 prosenttia ja helsinkiläisistä työikäisistä 36 prosenttia. (Taulukko 2). Lähes joka kolmannen perheessä oli alaikäisiä lapsia. Vailla vakinaista asuntoa tai laitoksissa oli viisi prosenttia vaikeasti työllistyvistä työttömistä. 18 VAIKEASTI TYÖLLISTYVÄT HELSINKILÄISET
KATSAUS JAAKKO HARKKO MIKA ALA-KAUHALUOMA TUULA LEHIKOINEN KEITÄ OVAT VAIKEASTI TYÖLLISTYVÄT JA TARVITSEVATKO HE SOSIAALISTA KUNTOUTUSTA? Johdanto Avoimien työmarkkinoiden ulkopuolelle jääneillä on kohonnut